২০১৩-১৪ অ্যাশেজ সিরিজ
২০১৩-১৪ অ্যাশেজ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। অ্যাশেজ সিরিজের ইতিহাসে এটি সনাতনী ধারা ভেঙ্গে অনুষ্ঠিত হচ্ছে। পূর্বে দ্বি-বার্ষিকভিত্তিতে কিংবা ১৮ থেকে ৩০ মাসের ব্যবধানে পরের সিরিজ অনুষ্ঠিত হতো। কিন্তু ইংল্যান্ডে অনুষ্ঠিত ২০১৩ সালের অ্যাশেজ সিরিজ অনুষ্ঠানের মাত্র তিন মাস পরই এ সিরিজের আয়োজন করা হয়। ১৯৯৯ সালের ক্রিকেট বিশ্বকাপের সাথে সাংঘর্ষিক হবার কারণে পূর্ব মুহুর্তে অনুষ্ঠিত হয়েছিল। পরবর্তী অ্যাশেজ সিরিজটি ২০১৫ সালে অনুষ্ঠিত হবে ও স্বাভাবিক অবস্থায় ফিরে আসবে।
২০০৬ আইসিসি চ্যাম্পিয়ন্স ট্রফি
২০০৬ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ৭ অক্টোবর থেকে ৫ নভেম্বর, ২০১৬ তারিখ পর্যন্ত ভারতে অনুষ্ঠিত হয়েছিল। আইসিসি চ্যাম্পিয়ন্স ট্রফি প্রতিযোগিতার ৫ম আসর এটি। পূর্বেকার প্রতিযোগিতাগুলো আইসিসি নক-আউট প্রতিযোগিতা নামে পরিচিত ছিল। ২০০৫ সালের মাঝামাঝি সময়কাল পর্যন্ত প্রতিযোগিতার স্থান নির্ধারণ করা সম্ভব হয়নি। পরবর্তীতে ভারত সরকার প্রতিযোগিতায় কর অবকাশের সুযোগ দেয়ায় সম্মতি প্রকাশ করে। ২০০২ সালের প্রতিযোগিতাটি ভারতে হবার কথা থাকলেও কর বিষয়ে ঐক্যমতে না পৌঁছানোয় শ্রীলঙ্কায় অনুষ্ঠিত হয়েছিল। অস্ট্রেলিয়া দল প্রতিযোগিতার শিরোপা জয় করে ও প্রথমবারের মতো চ্যাম্পিয়ন্স ট্রফি লাভের সুযোগ পায়। সমগ্র প্রতিযোগিতায় দলটি একটিমাত্র খেলায় পরাজিত হয়েছিল; অন্যান্য দলগুলো কমপক্ষে দু'টি খেলায় পরাভূত হয়। ফাইনালে উত্তীর্ণ ওয়েস্ট ইন্ডিজ দল গ্রুপ-পর্বে অস্ট্রেলিয়াকে পরাজিত করলেও ডাকওয়ার্থ-লুইস পদ্ধতিতে ৮ উইকেটে পরাজিত হয়ে রানার-আপ হয়। দলের উদ্বোধনী ব্যাটসম্যান ক্রিস গেইল প্লেয়ার অব দ্য টুর্নামেন্ট মনোনীত হন।